kardosdrur/scandi-wiki huggingface dataset:
Øsby

Øsby er en by i Sønderjylland med , beliggende 16 km nordøst for Hoptrup, 5 km vest for Årøsund og 10 km øst for Haderslev. Byen hører til Haderslev Kommune og ligger i Region Syddanmark.

Øsby hører til Øsby Sogn, og Øsby Kirke ligger i byen.

Skole & børnehus 
Starup-Øsby Skole & Børnehus har 469 elever, fordelt på 0.-6. klassetrin. Heraf går 79 elever i Øsby-afdelingen, som har 8 ansatte plus 3 i SFO'en.

Den oprindelige skole i en bindingsværksbygning med stråtag blev revet ned i 1880´erne og erstattet af en bygning, der omkring 1910 blev forlænget over mod kirken. Den rummede længe indskolingen og huser nu Børnehuset og skolens SFO. Skolen blev i 1960 udpeget til at være centralskole for det yderste af Haderslev Næs, så man byggede ”Øsby Folke- og Realskole”. Den fik også elever fra Grarup, Kvistrup, Hajstrup og Årøsund samt de ældste elever fra Årø, senere alle elever fra Årø, da skolen der blev lukket i midten af 1980'erne. Halk Skole blev nedlagt i 2008, og hovedparten af eleverne derfra kom til Øsby. Siden 1960'erne er der tilføjet bygninger til sløjd og administration, og den gamle skole blev moderniseret i 2000.

Endelig blev skolen i 2018 ombygget til Øsby Skole- og Børnehus, Haderslev Kommunes første integrerede skole-daginstitution. Den tidligere selvejende daginstitution Spirrevippen blev kommunal og rykkede ind i skolebygningen med 43 børn og 6 medarbejdere.

Andre faciliteter 
 Øsby Idrætsforening (ØIF) benytter Øsby Hallen og tilbyder gymnastik, motion, fodbold, badminton og håndbold. Desuden arrangerer foreningen bl.a. 3 dages "festuge" og høstfest.
 Øsby Plejecenter er opført i 1955 og totalt renoveret i 1999. Det er i 3 etager og har 21 lejligheder, hvoraf de fleste er to-rums på 30-40 m².
 Øsby har købmandsforretning.
 2½ km syd for Øsby ligger Hyrup Forsamlingshus, der blev indviet i 1907 som det første samlingspunkt af den type på Haderslev Næs. Det blev placeret i landsbyen Hyrup fordi Halk Sogn og Vilstrup Sogn også havde del i det. Huset har en stor sal med scene og plads til 130 personer samt en lille sal med plads til 36 personer.

Historie

Stationsbyen 
Øsby havde station på Haderslev Amts Jernbaners strækning Haderslev-Årøsund (1903-1938). På det danske målebordsblad, som er tegnet efter nedlæggelsen af jernbanen, kan man se at stationsbyen havde mejeri, to kroer, bageri, postkontor, vandtårn, lægebolig og missionshuset Salem.

Genforeningssten 
Foran kirken står en sten til minde om Genforeningen i 1920. Den blev rejst i 1928 på 8-årsdagen for genforeningen.

Noter

Eksterne kilder/henvisninger 

 Velkommen til Øsby 
 SDFE kortviser: Målebordsblade, preussiske 1877-1920, danske 1920-71

Byer i Haderslev Kommune
Byer i Sønderjylland (under den danske stat)
Byer og bydele med genforeningssten
Fjelstrup

Fjelstrup er en by i Sønderjylland med , beliggende 7 km sydøst for Christiansfeld og 11 km nordøst for Haderslev. Byen hører til Haderslev Kommune og ligger i Region Syddanmark.

Fjelstrup hører til Fjelstrup Sogn, og Fjelstrup Kirke ligger i byen.

Faciliteter 
Fjelstrup Skole med 10 lærere er en afdeling af Fællesskolen Favrdal-Fjelstrup, der også omfatter Favrdal afdeling inde i Haderslev. Fjelstrup afdeling har ca. 100 elever, fordelt på 0.-6. klassetrin. De kan tage 7.-9. klasse på Favrdal afdeling. Efter en større om- og tilbygning, omdannes Fjelstrup Skole i 2022 til Fjelstrup Børnecenter, indeholdende vuggestue, børnehave og skole. Der er fælles daglig ledelse af skole- og børnehavelederne. 

Fjelstrup Kultur- & Idrætscenter rummer Fjelstruphallen, hvor der dyrkes håndbold, fodbold og gymnastik samt motion/fitness, og Fjelstrup Forsamlingshus med plads til 100 gæster.I 2022 om- og tilbygges centeret for 13 mio. kr. så det vil feemstå som et nyt og moderne kultur- og idrætscenter. Endvidere etableres der i 2022 et stort landsbytorv i byen.

Fjelstrup har købmandsforretning, der i 2020 blev overtaget af landsbyen gennem oprettelse af et anpartsselskab. Ligeledes findes der i Fjelstrup et frivilligt brandværn og en nødbehandlerbil. Kendetegnende for landsbyen er et rigt og mangfoldigt foreningsliv. Byen blev i 2019 kåret til Årets Landsby i Haderslev Kommune. Fjelstrup Landdistrikt er et af få landdistrikter i Haderslev Kommune, der har befolkningstilvækst.

Brænderiet Lillebælt blev etableret som en del af Fjelstrup Kro i 2020. Her produceres der frugtbrændevin.

Historie 
Fjelstrup Kro er opført i 1846. Efter en tvangsauktion i 2002 blev den i 2006 overtaget af 4 lokale borgere, som renoverede ejendommen med respekt for kroens historie. Kroen blev i 2019 overtaget af mor og datter, Cecilie og Charlotte Holck. Der er nu i forbindelse med kroen etableret Brænderiet Lillebælt, hvor der produceres frugtbrændevin fra ejernes økologiske frugtplantager, ligesom der fra 1. januar 2022 efter en større ombygning vil være udlejninger af 3 værelser. Kro og køkken kan lejes til selskaber.

Fjelstrup havde trinbræt med sidespor (tysk:Haltestelle) på Haderslev Amts Jernbaners strækning Haderslev-Christiansfeld (1899-1932). I den danske tid blev standsningsstedet betegnet som station.

I 2019 blev den 60-årige Arne Juhl fra byen et landskendt ansigt da Socialdemokratiet benyttede ham i en kampagne med mottoet "Nu er det Arnes tur".

Noter

Eksterne kilder/ henvisninger 

 Fjelstrups hjemmeside 
 Geodatastyrelsen: Målebordsblade, preussiske 1877-1920, danske 1920-71 

Byer i Haderslev Kommune
Byer i Sønderjylland (under den danske stat)
Sofie Bonde

Sofie Bonde (født 20. august 1972 i Århus) er en dansk sangerinde og musiker i popduoen Souvenirs, som hun dannede med sin mand Nils Torp i 1993. I 1997 medvirkede hun i familiefilmen Hannibal og Jerry, som Souvenirs også havde indspillet titelmelodien til.

Eksterne henvisninger 
 

Sangere fra Danmark
Musikere fra Danmark
Personer fra Aarhus
Kelstrup (Haderslev Kommune)

Kelstrup er en by i Sønderjylland med , beliggende 7 km nordøst for Hoptrup, 13 km sydvest for Årøsund og 9 km sydøst for Haderslev. Byen hører til Haderslev Kommune og ligger i Region Syddanmark.

Kelstrup hører til Vilstrup Sogn. Vilstrup Kirke ligger 4 km vest for Kelstrup.

Faciliteter 
Næshallen er opført ved siden af Kelstrups tidligere skole og drives af de idrætsforeninger, der benytter den. Næsset Motion & Fitness tilbyder styrketræning, spinning og squash. Næssets Idrætsforening (NIF) er en håndboldklub. Den har badmintonafdeling fælles med Vilstrup Ungdoms og Idrætsforening (VUIF), der også bruger hallen til gymnastik, floorball og tennis.

Historie 
Kelstrup havde station på Haderslev Amts Jernbaners strækning Haderslev-Årøsund (1903-1938). Kelstrup blev dog aldrig en stationsby. På det danske målebordsblad er den kun en typisk landsby med skole og smedje. Stationsbygningen er bevaret på Kelstrupvej 49.

Noter

Eksterne kilder/henvisninger 

 Velkommen til Vilstrup Sogn
 Handleplan for Vilstrup Landdistrikt 
 SDFE kortviser: Målebordsblade, preussiske 1877-1920, danske 1920-71

Byer i Haderslev Kommune
Byer i Sønderjylland (under den danske stat)
Alkoholmeter (flertydig)

Alkoholmeter har flere betydninger:

 Alkoholmeter – et apparat til at måle en persons alkoholpromille.
 Alkoholmeter (væsker) – et apparat til at måle en væskes indhold af alkohol.
Fole

Fole er en landsby i Sønderjylland med . Fole er beliggende fem kilometer nordvest for Gram, ni kilometer sydvest for Rødding og 45 kilometer fra Esbjerg og Kolding. Byen tilhører Haderslev Kommune og er beliggende i Region Syddanmark.

Den hører til Fole Sogn, og Fole Kirke samt Fole Friskole ligger i byen.

Kilder 

Byer i Haderslev Kommune
Byer i Sønderjylland (under den danske stat)
Byer og bydele med genforeningssten
Maugstrup

Maugstrup er en landsby i Sønderjylland med . Maugstrup er beliggende syv kilometer nord for Vojens, 11 kilometer vest for Haderslev og 31 kilometer syd for Kolding. Byen tilhører Haderslev Kommune og er beliggende i Region Syddanmark.

Den hører til Maugstrup Sogn, og Maugstrup Kirke ligger i byen.

Kilder 

Byer i Haderslev Kommune
Byer i Sønderjylland (under den danske stat)
Styding

Styding er en landsby i Sønderjylland med . Styding er beliggende tre kilometer øst for Vojens, to kilometer vest for Hammelev og ni kilometer vest for Haderslev. Byen tilhører Haderslev Kommune og er beliggende i Region Syddanmark.

Den hører til Hammelev Sogn.

Kilder 

Byer i Haderslev Kommune
Byer i Sønderjylland (under den danske stat)
Harte

Harte er en lille bydel tilhørende Kolding med . Harte er beliggende mellem Esbjergmotorvejen og Sønderjyske Motorvej fem kilometer vest for Kolding Centrum. Bydelen tilhører Harte Sogn og Harte Kirke ligger i bydelen.

Se også 
 Harteboringen

Referencer 

Bydele i Kolding
US Records

US Records er et pladeselskab stiftet af sangeren, danseren og skuespilleren Usher (født Usher Raymond IV d. 14. oktober 1978 i Chattanooga, Tennessee, USA). Usher stiftede pladeselskabet tilbage i 2002 men ville vente til han fandt de rigtige kunstnere, og var helt sikker på at de var klar. Justin Bieber (født 1. marts 1994, Stratford, Canada) er blandt andet en af US records store navne.

Pladeselskaber fra USA
Ødis-Bramdrup

Ødis-Bramdrup er en by i Sydjylland med , beliggende 3 km sydvest for Ødis, 8 km sydøst for Vamdrup og 15 km sydvest for Kolding. Byen hører til Kolding Kommune og ligger i Region Syddanmark.

Sogn og kirke 
Ødis-Bramdrup hører til Ødis Sogn, og Ødis Kirke ligger i Ødis. Ødis Sogn har hørt til hertugdømmet Slesvig og været en del af det historiske Sønderjylland, men det var et af de sogne, der ved fredsslutningen efter krigen i 1864 blev indlemmet i kongeriget Danmark i forbindelse med en ombytning med de kongerigske enklaver i Slesvig. Sognet undgik altså at komme under preussisk styre frem til genforeningen i 1920 og hører derfor ikke til Sønderjylland efter den nutidige definition. Sognet kom under Vamdrup Kommune i Vejle Amt 1970-2006.

Faciliteter 
"Landsbylauget for Ødis Bramdrup" samler byen til aktiviteter og arrangementer, bl.a. på den gamle sportsplads, hvor der også er et klubhus. Men ellers præges byen af, at faciliteterne samles i Ødis. Brugsen er nedlagt, og skolebørnene går i Ødis Skole, som kun er 2 km væk.

Historie 
Frilandsmuseet erhvervede i 1962 et skomagerhus fra før 1789, hvor det ses på et kort over Øddisbramdrup.

Jernbanen 
Ødis-Bramdrup fik station på Kolding Sydbaners linje mellem Kolding og Vamdrup (1911-48). Ødis-Bramdrup var ved banens start en lille landsby med skole, mølle og afholdskro omkring et vejkryds. Den hed Bramdrup på kortet fra 1800-tallet, men navnet Ødis-Bramdrup var allerede slået igennem, så stationen ikke blev forvekslet med Bramdrup Station på Kolding-Egtved Jernbane. Stationen lå knap 1 km nord for landsbyen, som aldrig nåede at vokse sammen med den lille bebyggelse ved stationen. Landsbyen bredte sig i stedet ud mod landevejen Vonsild-Stepping-Haderslev, og trods den korte afstand til sognets hovedby Ødis var der i Ødis-Bramdrup kro, telefoncentral og lægebolig.

Stationsbygningen havde en tilbygning, der hovedsagelig blev benyttet af Toldvæsenet pga. grænseovergangen ved Højrup godt 2 km mod sydvest. Bygningerne er bevaret på Drenderupvej 14.

Noter

Eksterne kilder/henvisninger 
 Ødis, Ødis Bramdrup og Fovslet - med links til nyere numre af Sogneavisen
 Svend Erik Brodersen: Kolding Sydbaner. KLK april 2009, s. 129

Byer i Kolding Kommune
Erich Ehrlinger

Erich Ehrlinger (14. oktober 1910 – 31. juli 2004) var medlem af SS som leder af Sonderkommando (Einsatzkommando, der var ansvarlig for massemord i Baltikum og Hviderusland). 

Han var desuden chef for sikkerhedspolitiet og efterretningstjenesten (Befehlshaber der Sicherheitspolizei und des SD (BDS) for det centrale Rusland og samtidig kontorleder i RSHA. Han nåede aldrig at modtage sin doktorgrad. Ehrlinger havde i slutningen af krigen rang af SS-Brigadeführer.

Efter krigen gemte han sig i Slesvig-Holsten under navnet Erich Fröscher. I oktober 1945 rejste han til Roth ved Nürnberg. I 1950 flyttede han med sin familie til Konstanz og arbejdede under falsk navn som vært i casinoet (officersmessen). I 1952 giftede han sig anden gang, hvorefter han begyndte at bruge sit rigtige navn.

SS-generaler
Personer fra Einsatzgruppen
August Becker

August Becker (17. august 1900 – 31. december 1967) var 1933-1945 oberstløjtnant (Obersturmbannführer) i SS og kemiker i RSHA. Han hjalp med at tegne varevogne med indbyggede gaskamre, der blev anvendt til nazisternes massemord på jøder i Aktion T4 og Einsatzgruppen i de besatte dele af Sovjetunionen. Hans rolle var at levere vigtigt teknisk support, men ved en lejlighed havde han bevisligt gasset omkring 20 mennesker.

Personer fra Einsatzgruppen
Personer med tilknytning til Aktion T4
Forbrydere i Holocaust
Clube Esportivo Nova Esperança

Historien om den Brasilianske fodboldklub Clube Esportivo Nova Esperança (CENE) startede i 1996 i byen Jardim der ligger sydvestligt i staten Mato Grosso do Sul, men klubben blev senere flyttet til byen Campo Grande, som ligger cirka 220km derfra og er hovedstaden i Mato Grosso do Sul.

Klubben blev startet af en gruppe bønder, der kunne lide at spille fodbold som en hobby, og de spillede hver weekend, men også kun i weekenden. Klubben blev stiftet med hjælp fra forskellige landmænd og lokale forretningsdrivende. En dag ville de såkaldte ”peladeiros de botinas” mere end bare spille fodbold som en hobby, de ville deltage i amatørmesterskaberne i Jardim og de omkringliggende kommuner såsom Bonito, Guide Lopes da Laguna, Bela Vista og andre. 

I bestræbelserne på at opfylde drømmen om et amatørmesterskab drog de alle i weekenden, på udkig efter forstærkninger i de tilstødende gårde. Projektet arbejdede, og snart havde de forretningsdrivende og landmændene i området bidraget til at skabe holdet. Holdet de kaldte for Nova Esperança(Det Nye Håb). Det blev en succes, og fodboldholdet som var skabt af venner og landmænd erobrede alle titlerne i regionsmesterskaberne i deres tre år som amatører.

En konsekvens af deres success i amatørfodbold, var at der begyndte at blive investeret mere i klubben. Det blev gjort med støtte fra erhvervsfolk og den religiøse Sun Myung Moon, ejer af gården, hvor klubben blev født, og ”peladeiros de botinas” begyndte at få ambitioner og større drømme. Ideen var at investeringerne skulle føre klubben til at blive en fuldtidsprofessionel fodboldklub. Den 15. december 1999, blev idéen realiseret. Født var Clube Esportivo Nova Esperança(Sportsklub Det Nye Håb), en klub, som snart blev en af de største fodboldklubber i Mato Grosso do Sul.

Bestyrelsens erklærede mål var at investere i ungdomsholdene, og først og fremmest være et alternativ til gaden, fritid og fremme fred blandt mennesker.

Titler

Statsmesterskaber 
 Sul-Mato-Grossense Mestre: 3 gange, (2002, 2004, 2005).
 Sul-Mato-Grossense Vice-Mestre: 2 gange, (2003, 2007).

Andre resultater 
 Copa Campo Grande Vice-mestre: 2007
Ungdomsholdenes resultater
 Vinder af Copa Mercosul u20: 2000.
 Vinder af Copa Sudoeste u20: 2001.
 Vinder af Copa Coréia do Sul u20: 2002 (ubesejret).
 Sul-Mato-Grossense Mestre u20: 6 gange, (2000, 2001, 2002, 2004, 2005, 2006).
 Metropolitano u17 Mestre: 3 gange, (2003, 2004, 2005).
 Copa Mercosul u17 Mestre: 2004.
 Sul-Mato-Grossense Mestre u13: 2005.

CBF Rangering 
 Position: Nr. 180
 Resultat: 21point

Rangering lavet af det brasilianske fodboldforbund, som rangerer alle hold i Brasilien

Eksterne henvisninger 
 Brasiliens fodboldlandshold
 CENEs officielle hjemmeside 

Fodboldklubber i Brasilien
Etableret i 1999
Miloš Krasić

Miloš Krasić (født 1. november 1984 i Kosovska Mitrovica, Jugoslavien) er en serbisk fodboldspiller, der spiller som kantspiller hos Lechia Gdańsk i Polen. Tidligere har han blandt andet spillet for FK Vojvodina i sit hjemland, Juventus i Italien, samt en årrække hos CSKA Moskva i Rusland.

Med CSKA var Krasić med til at vinde to russiske mesterskaber, fire pokaltitler, samt UEFA Cuppen i 2005.

Landshold 
Krasić står (pr. april 2018) noteret for 46 kampe og tre scoringer for Serbiens landshold, som han debuterede for i 2006. Han var med til at kvalificere landet til VM i 2010 i Sydafrika.

Titler 

Russiske Liga
 2005 og 2006 med CSKA Moskva

Russiske Pokalturnering
 2005, 2006, 2008 og 2009 med CSKA Moskva

UEFA Cup
 2005 med CSKA Moskva

Eksterne henvisninger 

Fodboldspillere fra Serbien
Fodboldspillere fra Juventus F.C.
Fodboldspillere fra SC Bastia
Fodboldspillere fra Fenerbahçe SK
Fodboldspillere fra CSKA Moskva
Fodboldspillere fra Lechia Gdańsk
Neven Subotić

Neven Subotić (født 10. december 1988 i Banja Luka, Jugoslavien) er en serbisk fodboldspiller, der spiller som midterforsvarer hos den franske Ligue 1-klub Saint-Étienne. Han har tidligere blandt andet spillet ti år i Tyskland hos Borussia Dortmund.

Landshold 
Subotić står (pr. april 2018) noteret for 36 kampe og to scoringer for Serbiens landshold, som han debuterede for den 28. marts 2009 i en VM-kvalifikationskamp mod Rumænien. Han deltog for sit land ved VM i 2010 i Sydafrika.

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra Mainz 05
Fodboldspillere fra Borussia Dortmund
Nenad Milijaš

Nenad Milijaš (født 30. april 1983 i Beograd, Jugoslavien) er en serbisk fodboldspiller, der spiller som midtbanespiller hos den serbiske ligaklub Røde Stjerne. Han har spillet for klubben siden august 2012. Tidligere har han spillet for FK Zemun i sit hjemmeland og Wolverhampton Wanderers.

Med Røde Stjerne har Milijaš været med til at vinde to serbiske mesterskaber og to pokaltitler.

Landshold 
Milijaš nåede i sin tid som landsholdspiller (2008-2011) at spille 25 kampe og score 4 mål for Serbiens landshold, som han debuterede for den 6. september 2008 i en VM-kvalifikationskamp mod Færøerne.

Titler 

Serbiske Liga
 2006 og 2007 med Røde Stjerne

Serbiske Pokalturnering
 2006 og 2007 med Røde Stjerne

Eksterne henvisninger 
 Soccerbase.com spillerinfo 

Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra Wolverhampton Wanderers F.C.
Fodboldspillere fra Røde Stjerne Beograd
Personer fra Beograd
Spirit Lake

Spirit Lake er en sø 6 kilometer fra Mount St. Helens i Washington, USA. 

Søen var engang et frodigt sted, men økosystemet blev ødelagt ved det kraftige vulkanudbrud i 1980. Ved udbruddet blev søen fyldt med træer fra de nærliggende skråninger, ligesom materiale fra den pyroklastiske sky faldt ned i søen, hvilket bl.a. betød at søens naturlige afvanding blev hindret, hvorved søens vandspejl blev hævet med ca. 60 meter. Efter udbruddet blev søens vand giftigt på grund af de vulkanske gasser. Videnskabsfolk forudsagde, at søen ikke ville komme sig hurtigt, men allerede i 1983 begyndte der at gro alger i søen.

Galleri

Søer i Nordamerika
Washington (delstat)
Dommen er afsagt

Dommen er afsagt (en: Mrs. McGinty's Dead) er en Agatha Christie krimi fra 1952, der udkom på dansk i 1956. Hercule Poirot opsøges af politiinspektør Spence. Spence er bekymret for, at dødsdommen i en drabssag er et justitsmord, og Poirot påtager sig opgaven at undersøge denne hypotese

Plot 

I begyndelsen af romanen, der er fortalt i tredje person, savner Poirot sin gamle ven Arthur Hastings, men det er forfatterinden Ariadne Oliver, som uventet dukker op i landsbyen Broadhinny, og hendes talestrøm er med til at bringe Poirot på sporet af morderen.

Poirot lider mange kvaler på et af de lokale pensionater, hvor det franske køkken absolut ikke er på menukortet. De mange, små episoder, hvor hans tålmodighed sættes på prøve af Mrs. Summerhayes virker som en selvstændig fortælling i helheden, men det er naturligvis også muligt, at der er en sammenhæng mellem de to handlingsforløb. 

Efterforskningen afslører, at der er flere personer i denne landsby, som har en blakket fortid, men Poirot er i tidsnød i sin jagt på et afgørende bevis.

Anmeldelser 

De fleste anmeldere bemærkede, at denne bog er usædvanlig, fordi personkredsen omfatter flere socialt dårligt stillede end normalt i en Christie. Det bemærkes også, at dette "eksperiment" er vellykket.

Bearbejdning 

Filmen Murder Most Foul fra 1964  er baseret på plottet i denne bog, men med mange afvigelser fra originalen, mest bemærkelsesværdigt ved, at Miss Marple (Margaret Rutherford) erstatter Poirot.

I serien Agatha Christie's Poirot med David Suchet i hovedrollen indgår Dommen er afsagt som en episode. Den havde premiere i 2006.

Danske Udgaver 

 Carit Andersen (De trestjernede kriminalromaner, nr. 13); 1954.
 Carit Andersen (De trestjernede kriminalromaner, nr. 37); 1967.
 Forum Krimi, nr. 37; 2. udgave; 1977

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Romaner fra England
Litteratur i 1952
Krimier
Hercule Poirot bøger
Secessio (flertydig)

Secessio (af lat. secedere, 'trække sig tilbage') indgår i mange afledninger og sammensætninger:

 Secessio − udvandring, udtræden, ofte brugt om plebejernes "strejke", secessio plebis.
 Secession − udtræden af en sammenslutning; i kunsten en gruppe kunstneres udtræden af et kunstnersamfund.
 Secessionister − de oprørske indbyggere i USAs 11 slavestater udtalte deres udtrædelse, "secession", af Unionen.
 Wiener Secession − en forening for billedkunstnere i Wien i tiden Fin de siècle med første udstilling i 1898.
 Photo-Secession − bevægelse i New York i begyndelsen af 1900-tallet der ville fremme fotografi som kunst
Lillemose (Sæby Sogn)

Lillemose, er en lille sø på Midtsjælland, beliggende lige nord for Sæby. I dag er det en indelukket sø omkranset af træer og haver. Den var oprindelig, som navnet siger, en mose med åbne omkringliggende arealer. I 1930'erne og 1940'erne blev mosen delt op i mange små lodder, disse gik vinkelret ind i mosen. Ved dræning af de omliggende marker til mosen, opstod den åbne sø. I dag er de mange gamle tørvelodder opkøbt og slået sammen. Der ligger to bindingsværkshuse, det ene i den sydlige del det andet oppe i den nordlige sammen med 7 andre, enten sommer- eller helårshuse, i alt er der 8 bebyggelser omkring søen. 

I begyndelsen af 1950'erne byggede kommunen to husvildehuse yderst på Lillemosevej, begge er væk nu, dog stod det ene beboet frem til 2000. I- og ved søen er der et rigt fugle- og fiskeliv og på de omkransende marker og krat findes der masser af vildt. Søen var i den sydlige ende, indtil begyndelse af 1900-tallet forbundet via et lille kanalsystem, til en nærliggende mindre sø, og fra den via en å ned til Roskilde Fjord. Senere blev åen rørlagt.I 1990'erne blev de omkringliggende huse kloakeret, dette til stor forbedring af søen vand og dermed også til nytte for fiske- og dyrlivet.

Søer i Lejre Kommune
Søer på Sjælland